Die pornomonster verwoes gesinne – praag.co.za — 20 jaar jonk!
Die pornomonster verwoes gesinne
Hier in die Kaap word 'n porno-ekspo, dit staan bekend as Sekspo, tans groot gepromoveer – ook in die dagblaaie, soos Die Burger, en deur die e-pos. Dit gaan van 8 tot 11 Mei in die Kaapstad Internasionale Konvensiesentrum aangebied word.
Nou wonder ek oor daardie 60 000 mans wat by die charismatiese aartappel-pastoor saamgetrek het, en die ander duisende wat nou landwyd oral agter hom aantrek. Sy boodskap gaan mos oor hoe om gesinsbande te verstewig en hoe mans weer die gerespekteerde hoof van die huis kan word.
Ons word nou al sedert 1994 letterlik gebombardeer deur "Adult Worlds" en veral op TV die laatnag "Adult Shows" . Die winkelrakke lê besaai met porno-tydskifte en Naspers/Media24 maak groot geld uit sy SON-koerante wat porno in vele vorme op elke moontlke manier aanbied
Haas elke huisgesin, van skoolkinders tot die ouers, is daagliks die teiken van porno in een of ander vorm. Ek is daarvan oortuig dat duisende huwelike landwyd deur hierdie immoraliteitsaanslag vernietig of ten minste gekwes of verskeur is.
Daardie duisende saamtrekkende mans is dalk net die slagoffers van die porno-monster (uiteindelik hul eie luste wat vrye teuels kry omdat die versoeking so subtiel, maklik, goedkoop en "algemeen-aanvaarbaar" is) wat desperaat raad soek hoe om die wondgate in hul huwelik, gesinne en hul eie gees en lewe te herstel.
Dalk is ek verkeerd, maar ek dink nie so nie.
Indien die "powers that be" so vernuftig is/was om hierdie vernietigende wapen teen die "beskaafde" deel van die bevolking te gebruik, gee ek hulle tien uit tien. Dit werk soos 'n bom.
Die kern van 'n volk is sy moraliteit. Verwoes dit, en jy verwoes sy sin vir die lewe. 'n Slaaf vir altyd.
casino no deposit bonus no downloadданильченко юрій броніславович
Skrywer Dan RoodtGepubliseer op 6 Mei 2008 Kategorieë BrieweSleutelwoord Briewe, Die pornomonster verwoes gesinne, Menings